Valentin von Meyer

Valentin von Meyer (1601– 9. märts 1674 Jērkule mõis) oli baltisaksa päritolu Rootsi sõjaväelane (kindralmajor) ja mitmete mõisate omanik Liivi- ja Eestimaal.

Valentin Meyer sündis 1601. aastal Riia kullassepa Eberhard Meyeri ja tema abikaasa Anna Molleri pojana. Oma nime sai ta emapoolselt vanaisalt Valentin Mollerilt, kes oli samuti Riia kullassepp.

5. veebruaril 1629 oli ta leitnandi auastmes. 1632 oli Rootsi administraator (amtsverwalter) Halles. 1635 oli ooberstvahtmeistri auastmes.

Osales Sinise rügemendi (Blå regementet) ooberstleitnandina Kolmekümneaastase sõja Breitenfeldi lahingus.

Osales 30-aastases sõjas ning tõusis 1646. aastaks oobersti aukraadi ning ühe saksa rügemendi ülemaks. 19. juulil 1646 määrati Bröckwörde komandandiks, ning 1648. aastal Vestfaalis Mindeni komandandiks.

Tõsteti 7. augustil 1645 Rootsi aadliseisusse.

Sai 1658. aastal kindralmajori auastme ning oli 1658–1659 Riia komandant. 1659 määrati Miitavi ülemkomandandiks.

1651. aastal omandas riigisekretär Lars Grubbe pärijatelt 10 000 taalri ja 100 tukati eest Lemsalu kihelkonna Nabe mõisa . 16. augustil 1653 omandas ta Tirza kihelkonna Lizumsi, Druviena ja Cesvaine kihelkonna Apeltiene mõisad. 

Eestimaal kuulusid talle Vaivara kihelkonnas Suur- ja Väike-Soldina mõisad.

Valentin von Meyer suri 9. märtsil 1674 Jērkule mõisas ning maeti Riia Jakobi kirikusse.

Valentin von Meyeri portreemaal on eksponeeritud Rundāle lossis.

Perekond
Valentin von Meyer abiellus esmakordselt 9. juulil 1635 Justine Eben von Brunneniga (10. september 1616 –23. november 1637 Stralsund), kes oli Breslau kaupmehe ja raehärra Niklas von Eben und Brunneni (1571–1624) ja Dorothea Schäffer von Schaffenbergi (1581–1624) tütar. Justine suri sünnitusel ja maeti Jakobi kirikusse.

Teine abikaasa oli Anna Wolffensköld, kes oli Riia müntmeisteri Heinrich Wolffi (aadeldatuna Wolffensköld) tütar ning Riia admiraliteedifaktori Peter Heltscheri lesk.

Valentin von Meyeri lapsed olid:
Leonhard Friedrich von Meyer (ka Lennart Frederik)

Viited 

Rootsi kindralmajorid
Sündinud 1601
Surnud 1674